«Мэуэтхэм я шэдылъэ»
Тхыдэм умыщIэххэу куэд егъэпщкIу. Дон Iус Ростов илъэситI и пэкIэ къыщагъуэтащ ди эрэм и япэ ит илъэс миным тенджыз ФIыцIэм и Iуфэм Iуса мэуэтхэм (адыгэхэр дыкъызытехъукIауэ къалъытэ лъэпкъхэм ящыщ зыщ) къадекIуэкIа щэнхабзэм ехьэлIа щIыпIэ. «Загадки истории» журналым зэритхамкIэ, ар метррэ ныкъуэрэ зи лъагагъ Iуащхьэ цIыкIу IэрыщIщ, метри 4 и бгъуагъыу. Еджагъэшхуэхэм зэрыхуагъэфащэм- кIэ, мыбдеж тхьэхэм щыIахыу щытащ цIыхухэм тыхь (тыгъэ) хуащIхэр. Абы щыхьэт тохъуэ къагъуэта Iэмэпсымэ гуэрхэр. АрщхьэкIэ мы щIыпIэм нэгъуэщI мыхьэнэи иIауэ къыщIэкIынкIэ зыхуэIуа щыIэкъым.
НаIуэу зэрыщытщи, пасэ зэманым МеотидэкIэ еджэрт Iузэв тенджызым къыщыщIэдзауэ тенджыз ФIыцIэм нэс дэлъ щIыналъэм. ГъэщIэгъуэнщ, ауэ а зэманым щыIа картэхэм Iузэв тенджызыр зэритыр «Мэуэтхэм я шэдылъэущ» (псынщIэущ).
